Leruo Molotlegi

Leruo Tshekedi Molotlegi (yo o tsetswene ka 1968) ke kgosi ya bo 36, kgotsa kgosi, ya Setšhaba sa Bafokeng sa Bogosi. Morafe wa Bafokeng o kwa Porofenseng ya Bokone Bophirima ya Rephaboliki ya Aforikaborwa.

 Baekerafi 
Molotlegi e sale e le Kgosi ka ngwaga wa 2000, fa a ne a tlhatlhama mogolowe, Mollwane Lebone II Molotlegi.  Go tlhomiwa semmuso ga ga Molotlegi go ne ga se ka ga tshwarwa go fitlha ka 16 Phatwe 2003.  Batho ba Bafokeng ba le 3 000 ba ne ba tsenela mokete was go rwesiwa serwalo sa bogosi, o o neng tshwaretswe kwa Lebaleng la Metshameko la Royal Bafokeng kwa Phokeng, Aforika Borwa. "Bafokeng install new king". SouthAfrica.info. 19 August 2003. Retrieved 2 July 2011. Molotlegi ke morwa Kgosi Lebone Edward Molotlegi le Kgosigadi Semane Molotlegi, Kgosigadi Mme wa Bafokeng. 

O ne a na le bana ba gagabo ba le batlhano: bomorwarraagwe ba bararo le bokgaitsadie ba babedi. Bomorwarraagwe ba babedi ba bagolo ba tlhokafetse. Mo godimo ga go nna tlhogo ya Ntlo ya ga Molotlegi,  ke setlogolwana sa losika lwa ga Khama lwa Botswana. Rraagwemogolo, Kgosi Tshekedi Khamahttps://en.wikipedia.org/wiki/Tshekedi_Khama_II#:~:text=Khama%20is%20one%20of%20four,of%20three%20BPF%20candidates%20elected., e ne e le Mmusi wa morafe wa Bamangwato ka nako ya puso ya ga Sir Seretse Khama, setlogolo sa gagwe.

Ke leloko la maloba la boto ya Impala Platinum Holdings (Implats), mme jaanong o dutse mo Khamphani e e sa tswang go tlhongwa ya Royal Bafokeng Holdings (RBH) jaaka Mokaedi yo e seng wa Khuduthamaga. RBH ke khamphani ya Bafokeng e e nang le beng ba yone ka botlalo. Kgosi gape ke mopresidente wa Mokgatlho wa Ditshwanelo tsa Diminerale wa Batho ba Naga ba Aforika Borwa mme e ne e le mongwe wa barerisani ba bagolo mo molaong o mošwa wa meepo, o o batlang go rotloetsa go tsaya karolo go go bonalang ga batho bantsho. Ke moithuti wa nako e e fetileng wa Kholetšhe ya Hilton kwa KwaZulu-Natal, kwa Aforikaborwa. O na le dikirii ya yunibesiti ya Boagi le Thulaganyo ya Ditoropo go tswa kwa Yunibesithing ya Natal. Ke motshameki yo o tlhagafetseng mme o ne a abelwa Metlele ya Gauta ya Victor Ludorum kwa Hilton. Ke mokgweetsi wa sefofane sa maphuka a a tlhomameng le sa difofane tse di dikologang mme o thapilwe go nna Mokolonele wa Tlotlo mo Sesoleng sa Difofane sa Aforikaborwa.

Ka 2011, e ne e le moeng yo o laleditsweng kwa lenyalong la ga Albert II, Kgosana ya Monaco, le mothumi wa kwa Zimbabwe, Charlene Wittstock.